26 “Upangi chihema+ mwakugwiriskiya ntchitu salu 10 zakupangiya mahema. Chije cha salu zamampha zakuluka, za wuzu wabuluu, zaweya wa mbereri wapepo, ndi za wuzu uyera. Ndipu pasalu zo, udyoŵepu+ akerubi.+2 Salu yeyosi ya chihema yije mamita pafufupi 12* mu utali ndipuso mamita pafufupi ngaŵi* mu usani. Ndipu salu zosi 10 za chihema zije za sayizi yimoza.+3 Salu zinkhondi zilumikiziki pamoza kuti zije salu yakulumikizana. Ndipu salu zinyaki zinkhondi nazu zilumikiziki pamoza kuti zije salu yakulumikizana.4 Upangi akakhuluriya a wuzu wabuluu, ndipu uŵaŵiki mumphepeti kukumaliya kwa salu yimoza yakulumikizana. Uŵiki so akakhuluriya kukumaliya kwa salu yinyaki yakulumikizana. Kukumaliya kwenuku ndiku salu ziŵi zakulumikizana zilumikizanengi.5 Kusalu yimoza yakulumikizana uŵikeku akakhuluriya 50 ndipu kukumaliya kwa salu yinyaki yakulumikizana uŵikeku so akakhuluriya 50, kuti alazgiyani po salu zo zilumikizanengi.6 Upangi takukoloŵeke 50 tagolidi, ndipu ulumikizi salu za chihema ndi takukoloŵeke teniti kuti zije salu yimoza ya chihema.+7 “Upangi so salu zaweya wa mbuzi zakubenekere pachihema.+ Ndipu salu zo zije 11.+8 Salu yeyosi ya chihema yije mamita pafufupi 13* mu utali ndipuso mamita pafufupi ngaŵi* mu usani. Ndipu salu zosi 11 za chihema zije za sayizi yimoza.9 Ulumikizi salu zinkhondi ndipuso ulumikizi salu zinyaki 6. Ndipu salu ya 6 yo ye kukumaliya, kunthazi kwa chihema, uyipeti.10 Uŵiki akakhuluriya 50 mumphepeti mwa salu yimoza yakulumikiza, aje kukumaliya kwaki, ndipu kukumaliya kwa salu yinyaki yakulumikiza uŵikeku so akakhuluriya 50. Akakhuluriya wo aje kukumaliya, ko salu zakulumikizana zo zilumikizanengi.11 Upangi takukoloŵeke 50 tamkuŵa ndipu utiserezi mu akakhuluriya ndi kulumikiza salu zakulumikizana zo, kuti zije salu yimoza.12 Salu yakubenekere pachihema yijumphiriyi salu yamukati. Hafu ya salu yo yajumphiriya, yilendiyengi kuvuli kwa chihema.13 Mumphepeti mwa chihema, uku ndi uku, salu yakubenekere pachihema yijumphi salu yamukati ndi masentimita pafufupi 45,* kuti yibenekere chihema.14 “Upangi so chakubenekere pachihema cha vikopa va mbereri vakudaya ndi dayi muyera, ndipu pachanya paki, uŵikepu chakubenekere cha vikopa va katumbwi.+15 “Upangi mafulemu ngakumika+ nga chihema kutuliya ku mathabwa nga vimiti va akeshiya.+16 Fulemu yeyosi yije mamita pafufupi nganayi* kutuwa pasi kufika pachanya ndipuso masentimita pafufupi 70* mu usani.17 Fulemu yeyosi yije ndi minyu ngaŵi. Mafulemu ngosi nga chihema ungapangi viyo.18 Kumwera kwa chihema upangiyeku mafulemu 20, ngalazgiyi kumwera.19 “Upangi visulu 40 vasiliva vamazenji+ vakujinthamu mafulemu 20. Visulu viŵi vije kusi kwa fulemu yimoza ya minyu ngaŵi. Ndipu visulu viŵi vije kusi kwa fulemu yeyosi ya minyu ngaŵi.+20 Kuchigaŵa chinyaki cha chihema, kunkhondi,* upangiyeku mafulemu 20,21 ndi visulu vaki 40 vasiliva vamazenji ndipu visulu viŵi vije kusi kwa fulemu yimoza. Visulu viŵi vije kusi kwa fulemu yeyosi.22 Kuvuli kwa chihema, kuzambwi,* upangiyeku mafulemu 6.+23 Upangi mafulemu ngaŵi kuti ngaje ntchindamilu ziŵi zapakona za kuvuli kwa chihema.24 Fulemu yeyosi yije ya mathabwa ngaŵi ngakuyanana kutuwa pasi mpaka pachanya, pampheti yakwamba. Ndimu muchitiyi ndi mafulemu ngosi ngaŵi. Ndipu ngaje ntchindamilu ziŵi zapakona.25 Upangi mafulemu 8 ndi visulu vaki 16 vasiliva vamazenji. Visulu viŵi vamazenji vije kusi kwa fulemu yimoza. Visulu viŵi vamazenji vije kusi kwa fulemu yeyosi.26 “Upangi nthantha kutuliya ku vimiti va akeshiya kuti zikholesi mafulemu, nthantha zinkhondi zije kurwandi limoza la chihema.+27 Kurwandi linyaki la chihema kuje so nthantha zinkhondi zakukholese mafulemu, ndipu kuzambwi* kuje nthantha zinkhondi zakukholese mafulemu nga kuvuli kwa chihema.28 Nthantha yapakati yiko mafulemu ngosi kutuliya kukwamba mpaka kukumaliya.29 “Kumafulemu upakeku golidi,+ ndipu upangi mpheti zaki zagolidi zakuserezamu nthantha, ndipu kunthantha upakeku golidi.30 Ujinthi chihema mwakukoliyana ndi pulanu yaki yo ungulongoreka muphiri.+31 “Upangi ketani+ yawuzu wabuluu, weya wa mbereri wapepo, wuzu uyera ndi salu yamampha yakuluka. Ndipu paketani yo, padyoŵeki akerubi.32 Uyipayiki pa ntchindamilu zinayi za vimiti va akeshiya zakupakaku golidi. Ndipu tivisulu taki takukoloŵekamu salu, tije tagolidi. Ntchindamilu zijinthiki mu visulu vinayi vasiliva vamazenji.33 Upayiki ketani kusi kwa takukoloŵeke ndipu userezi bokosi la Ukaboni+ kuseri kwa* ketani. Ndipu ketani yipatuwengi Malu Ngakupaturika+ ndi Malu Ngakupaturika Ukongwa.+34 Pa bokosi la Ukaboni uŵikepu chibenekeleru ndipu uliŵiki mu Malu Ngakupaturika Ukongwa.35 “Uŵiki thebulu kubwalu kwa ketani, ndipu chakuŵikapu nyali+ uchiŵiki kumwera kwa chihema mwakulereskana ndi thebulu. Ndipu thebulu lije kunkhondi* kwa chihema.36 Upangi ketani ya pakhomu la chihema. Ketani yo yije yasalu yawuzu wabuluu, weya wa mbereri wapepo, wuzu uyera ndipuso salu yamampha yakulukika pamoza.+37 Upangi ntchindamilu zinkhondi za vimiti va akeshiya zakupayikapu ketani ndipu uzipaki golidi. Vakukoloŵekapu vaki vije vagolidi, ndipu upangi visulu vinkhondi vamkuŵa vamazenji vakujinthamu ntchindamilu.
tum_Latn